[ca] OBJECTIUS: Elaborar una proposta sistematitzada de mesures preventives dirigida a factors personals i laborals associats a l'ocurrència d'accidents de treball mortals (ATM) de naturalesa traumàtica, i valorar-ne la utilitat. MÈTODES: El procés es basa en l'adaptació de la matriu de Haddon (dimensions temporal, nivell d'acció i col·lectius específics), determinant-ne els components a partir dels resultats d'una investigació etiològica prèvia sobre factors associats als ATM. Els continguts de les cel·les de la matriu es completen mitjançant la identificació de les mesures preventives corresponents en la literatura científica. RESULTATS: La matriu consta de les fileres pre-lesió, lesió i post-lesió (dimensió temporal); les columnes treballador, agent, centre de treball i entorn social (nivell d'acció), i els col·lectius específics, definits per activitat econòmica, gènere, edat, temporalitat i treball o centre no habituals. Les mesures proposades inclouen la formació i el disseny de procediments segurs de treball en el nivell del treballador, els elements de protecció passiva en el nivell de l'agent productor de la lesió, l'organització de l'espai i les condicions ambientals en el centre de treball, i l'efectivitat dels sistemes de prevenció i atenció d'urgència en l'entorn social. CONCLUSIONS: La utilització i adaptació de la matriu de Haddon, a partir de resultats previs en la investigació etiològica dels ATM, permet identificar de manera sistemàtica mesures preventives dirigides als corresponents factors de risc identificats, i això pot ajudar a prioritzar i seleccionar les accions preventives més adequades.

[en] Objectives:To produce a systematic proposal of preventive measures directed at individual and occupational risk factors for work-related traumatic fatalities, and to assess the usefulness of such a process. Methods:The process is based on the adaptation of the Haddon matrix (dimensions of time, action level and specific groups of workers), establishing their components from the results of a previous etiological investigation on factors related to fatal occupational injuries. The content of each cell of the matrix is completed by the identification of specific preventive measures through a review of the scientific literature. Results:The matrix is formed by the rows pre-injury, injury and post-injury (time dimension); columns are worker, agent, workplace and social environment (action level); and specific groups of workers, defined by economic activity, gender, age, type of employment contract, and non-routine tasks or workplaces. Measures proposed include training and design of safe working procedures at a worker's action level, passive protective elements at the injurious agent level, organisation and environmental conditions at the workplace level and effectiveness of prevention and emergency care systems at the social environment level. Conclusions:Use and adaptation of Haddon matrix based on prior results derived from etiologic investigations of fatal occupational injuries, helps to systematically identify preventive measures aimed at hazard identification. This approach can help prioritise and select the most appropriate preventive actions.